টেনিস তো বটেই, নিজের গ্ল্যামারাস লুকেও তামাম ভারতীয় ভক্তদের এতদিন মুগ্ধ করেছেন সানিয়া মির্জা। খেলার পাশাপাশি নিজের স্টাইল স্টেটমেন্টেও প্রায়ই নেট দুনিয়ায় শিরোনামে থাকেন সানিয়া। তবে সানিয়া মির্জার মতে সবথেকে স্টাইলিশ পুরুষ কে? ফাঁস হয়ে গেল তা।
ভারতীয় ভক্তরা উত্তরটা জানলে রেগে যেতে পারেন! আসলে নিজের স্বামী শোয়েব মালিকই সানিয়া মির্জার কাছে সবথেকে আকর্ষণীয় পুরুষ! তিনি নিজেই একথা জানিয়েছেন। সম্প্রতি পাকিস্তানের স্টাইল আইকন হওয়ার জন্য পুরস্কার পেয়েছেন শোয়েব মালিক। সেই অনুষ্ঠানে সানিয়াকে জিজ্ঞাসা করা হয়েছিল, শোয়েব যখন ট্যুরে যান, তখন ওয়ার্ডরোব কে সামলায়?

এই বিষয়ে অন্যান্য খবর

‘লাভ লাইফ’ নিয়ে মুখ খুললেন সানিয়া, কী বললেন তিনি
সানিয়ার সর্বনাশ! কপাল খুলছে এক বলিউড নায়কের
সানিয়ার মতোই শারীরিক গঠন! পর্দায় টেনিস সুন্দরীর চরিত্রে কোন নায়িকা


এই প্রশ্নের উত্তর দিতে গিয়েই সানিয়া জানান, ‘‘আমি মোটেই পক্ষপাতিত্ব করছি না! তবে শোয়েব কিন্তু সত্যিই সুদর্শন। ওকে অনুসরণ করা সহজ! ফিটনেস বেশ ভাল। টল অ্যান্ড হ্যান্ডসাম। ওই সবথেকে আকর্ষণীয়। প্রায় সমস্ত পোশাক ওকে মানায়। ওকে সুন্দর দেখানোর সমস্ত কৃতিত্ব আমি নিতে পারি না। তবে পোশাক নির্বাচনের বিষয়ে ওকে মাঝেমাঝে টিপস দিয়ে থাকি।’’
সানিয়ার বোন আমনা মির্জা দুবাইয়ে একটি ফ্যাশন প্রদর্শনী আয়োজন করেছিলেন। সেখানেই স্বামী শোয়েবের লুকস নিয়ে প্রশংসায় মাততে দেখা গিয়েছে সানিয়াকে। বুধবারেই সানিয়া মির্জা নিজের ৩১তম জন্মদিন পালন করেছিলেন। স্ত্রীর জন্মদিন উপলক্ষ্যে টুইটারে উইশ করতে গিয়ে শোয়েব বলেছিলেন, ‘‘আমার সুন্দরী স্ত্রীকে জন্মদিনের শুভেচ্ছা জানালাম। তোমায় মিস করছি।’’
 

Here’s to wishing my beautiful wife a magical birthday. Missing you 🤗 pic.twitter.com/4lmwUMwoa1
— Shoaib Malik (@realshoaibmalik) November 14, 2017

তারপরেই শোয়েবকে নিয়ে সানিয়ার খুল্লমখুল্লা বার্তা! ভারতীয়রা ঈর্ষা করতেই পারেন।